**Minispejder- og forældersheltertur 25-26. november 2022**

***Så skal vi snart på sheltertur og denne gang skal far eller mor med.***



Vi mødes **fredag den 25. november 2022 klokken 17.00** på parkeringspladsen ved spejderhytten i Bjæverskov. Når alle er mødt, kører vi til **Shelterne i Vrangeskov** (kopier denne kode til Google Maps: FQRW+2Q). Når vi har båret grej ned til shelterpladsen, spiser vi vores medbragte madpakke, laver en spejderaktivitet og holder bålhygge. Vi skal sove i shelter, så det er vigtigt at medbringe en varm sovepose og godt varmt undertøj. Lørdag morgen laver vi spejderbrunch og rydder op efter os på shelterpladsen. Turen slutter lørdag 26. november 2022 ved 11-tiden.

Spejderne møder i uniform (hvis de har en) og alle i tøj, der passer til vejret.

Turen koster 120 kr. for en spejder med en forælder.

**Sidste frist for tilmelding er 22. november 2022 på Skovtrops hjemmeside:** [Minispejder & forældre sheltertur | Medlemsservice (dds.dk)](https://medlem.dds.dk/event/id/42701/register)

**Pakkeliste pr. person**

* Madpakke til fredag aften
* Lommelygte/pandelampe.
* Sovepose + Liggeunderlag + evt. fleece pose til indvendig i soveposen.
* Varmt nattøj / Skiundertøj.
* Et sæt skiftetøj
* Tyk trøje.
* Regntøj + Gummistøvler hvis der loves regn.
* Kop, dyb og flad tallerken, kniv, gaffel, ske og viskestykke.
* Toiletsager (Tandbørste m.m.)
* **Og sidst men ikke mindst, jeres gode humør ☺**

**PS**. Pak tøj, spisegrej og toiletgrej, i **lille** **taske,** der er ganske lidt plads i et shelter og vi forventer, at shelterne bliver fyldt. Sovepose og liggeunderlag må meget gerne være ved siden af tasken. Så behøver tasken nemlig ikke være så stor ☺

**Vigtig information til den for forælder, der så heldig at komme med på turen.**

 Når ungerne er lagt i poserne forventer vi, at der er tid til lidt leder-/forældrehygge om bålet, så medbring selv lidt drikkelse (øl/vin/sodavand) til eget behov. Vi sørger for kaffe/te samt lidt snack + en masse tæpper til frossenpindene.

Hvis der skulle være en eller flere der kan spille på guitar/andet instrument, må den meget gerne medbringes, da det altid hjælper, hvis der skal synges om bålet.

Spejder-hilsen fra

Mini-lederne